Että paikata Rikkiöndä Rahaa
Kyllä rahaa pruukataan paikata jästillä (taikka käytöksellä) ja myös kyrsällä, mutta nämät tekevät rahan riettaaksi ja julmaksi. Sentähden on tässä yksi pikaisempi ja puhtaampi konsti, joka teke rahan niin hyväksi ja puhtaaksi, ettei sitä outo tiedä eikä näe millä se on paikattu sen puhtauden ja hienouden tähden – Tähän ei tarvitte muuta kuin keitetty peruna. Silloin kuin se on keitetty pehmoseksi niin otetaan kohta kiiruusti kuumalda kuori pääldä pois, ja tahritaan sillä kohta paperin päälle jonka pitää jo ennen oleman valmiiksi pantu. Ja sitte kohta raha sen päälle painetaan ja tasoitetaan siloseksi; ei kuitenkaan tarvitte perunaa rikki hieroa eikä paksultaa panna paperin päälle, vaan se viini hiki joka perunan päällä kohta kuoren alla on, se on niin hieno ettei se näy paperin päällä ja pitää kuitenkin rahan paperissa niin kiini kuin liima.

Lähde: Turun Viikko-Sanomat 21.2.1829.

Anonyymi
Asiatekstit
Turun Viikko-Sanomat
1829